گەمارۆدانی حەڕان

دوای مردنی ئاشووربانیپاڵ لە ساڵی ٦٣١ پێش زایین، ئیمپراتۆریەتیی ئاشووریی نوێ چووە قۆناغێکی ناسەقامگیرییەوە. ئەمە ئەو ساتە بوو کە فەرمانڕەوای بابل، نەبوپلاسەر، سەرکردایەتیی یاخیبوونێکی لە دژی دەسەڵاتی ئاشوورییەکان کرد. دوای چەند ساڵێک لە شەڕ، بابلییەکان ھێزی ئاشووریان لە خاکی خۆیان دەرکرد.

دۆخەکە زۆر مەترسیدار بوو بۆ ئاشوور بە ھێرشی کەیخەسرەوی پادشای مادەکان لە ساڵی ٦١٦ پێش زایین. ھێزەکانی ماد بە خێرایی تاربیسویان داگیرکرد و بە شێوەیەکی یەکلاکەرەوە سوپای ئاشووریان لە شەڕی ئاشووردا شکست پێھێنا . پاشان، پەیوەندییان بە سوپای بابلەوە کرد و لە ساڵی ٦١٢ پێش زایین ھێرشێکی ھاوبەشیان بۆ سەر نەینەوا دەستپێکرد.

دوای شەڕی نەینەوا، کە پادشای ئاشووری سین شار ئیشکونی تێدا کۆچی دوایی کرد، ئاشوور ئوبالیتی دووەم بوو بە پادشا و لەگەڵ ئەو سەربازانەی کە مابوونەوە چووە حەڕان. بەڵام مادەکان و بابلییەکان گەمارۆی حەڕانیان دا و شارەکەیان گرت، ئەمەش وایکرد ئاشوور ئوبالیتی دووەم لەگەڵ پاشماوەی سوپاکەیدا ھەڵبێت بۆ شاری کەرکەمیشی میسر. دوای ڕووخانی حەڕان، میسرییەکان و پاشماوەی ھێزەکانی ئاشووری کەرکەمیشیان بەجێھێشت و ھێرشیان کردە سەر مادەکان و بابلییەکان کە لە حەڕان کە جارێ حەڕانیان بەڕێوە دەبرد. بەڵام ئەم ھێرشە شکستی ھێنا.The Fall and Rise of Jerusalem: Judah Under Babylonian Rule : page 20A Basic Survey of the Old and New Testaments : page 33

 سەرچاوەکان 

پۆل:مێژووی پارێزگای ڕحا
پۆل:حەڕان
پۆل:گەمارۆدانەکان
پۆل:شەڕەکان بە بەشداریی بابل
پۆل:شەڕەکان بە بەشداریی شانشینی ماد
پۆل:شەڕەکان بە بەشداریی میسری کۆن
پۆل:ململانێکانی سەدەی ٧ەمی پێش زایین
پۆل:ململانێکانی سەدەی ٧ەمی پ.ز
پۆل:شەڕەکان بە بەشداریی ئیمپراتۆریەتیی ئاشوری